open-index/open-wikipedia-markdown huggingface dataset:
Video

**Video** (Latin: *video* "saya melihat" terbitan kata kerja *videre* "melihat; menonton; menatap") ialah teknologi wahana yang memproses isyarat elektronik bagi menghasilkan gambar bergerak yang dirakam. Aplikasi umum dari teknologi video adalah televisyen, namun ia selalu juga digunakan dalam bidang saintifik, pengeluaran keamanan.

Perkataan "video" biasanya merujuk kepada jenis format pembawa sama ada isyarat digital (DVD, QuickTime, MPEG-4) atau isyarat analog pita video (VHS, Betamax). Video boleh dicipta dengan kamera mekanikal (dirakam pada filem seluloid), kamera video (merakam isyarat elektrik dalam format PAL atau NTSC) atau kamera digital (kebiasaannya merakam dalam format digital MPEG-4 atau DV).

Mutu video biasanya bergantung kepada jenis rakaman dan simpanan.

## Lihat juga

* Audio
* Projektor
* Televisyen

## Rujukan
Empangan Semenyih

**Empangan Semenyih** adalah sebuah empangan air di Semenyih, Selangor. Ia dibina berikutan kerajaan Malaysia menjangkakan keperluan penduduk Lembah Kelang semakin bertambah. Selama ini penduduk Lembah Kelang mendapat bekalan air dari Empangan Batu dan Empangan Pangsun, Hulu Langat.

Hulu Semenyih telah dipilih sebagai lokasi empangan yang baru kerana lokasinya yang dekat dengan Kuala Lumpur. Empangan Semenyih berdekatan dengan sempadan Negeri Selangor dan Negeri Sembilan.

Penduduk di kawasan di kawasan empangan tidak ramai, cuma penduduk orang Asli Temuan sekitar 120 orang. Sebahagian jalan raya yang ditenggelamkan oleh air masih ada sehingga sekarang ini.

Saiz keluasan empangan ini ialah 1,500 ekar. Empangan ini menampung bekalan air 120 juta gelen sehari dan merupakan empangan air yang terbesar di Malaysia. Ia menelan kos sebanyak RM 400 juta dan disiapkan pada tahun 1986.

Pada tahun 1993, sebahagian jalan raya di tepi Empangan Semenyih telah runtuh dan kerja-kerja pembaikan telah dilakukan.

Tahun 1997-1998 air di Empangan Semenyih menyusut dengan banyak hingga menyebabkan krisis air di mana bekalan air terpaksa dicatu di Lembah Kelang.

Pelbagai jenis ikan terdapat di empangan ini. Jabatan Pertanian dan perikanan  ada melepaskan beberapa spesis ikan yang sesuai dipelihara di kawasan empangan. Ikan-ikan ini merupakan petunjuk kepada kuali air. Contohnya, sekiranya ikan mati, kemungkinan terdapat pencemaran kepada bekalan air, dan langkah-langkah keselamatan bagi menguji bekalan air perlu diambil. Projek menternak ikan juga dijalan. 

Ada peringkat awal, ramai penduduk Semenyih mengambil  kesempatan memancing di kawasan empangan kerana jalan raya terletak bersembelahannya. Tetapi sejak tahun 2000, papan tanda larangan memancing telah dipasang. 

Di sepanjang jalan raya di empangan ini menjadi lokasi remaja berlumba haram. Beberapa kes khalwat juga dilaporkan. Ada juga kes  pembunuhan dan kematian di kawasan empangan. Lantaran itu Jabatan Bekalan Air dan sekarang pihak swasta telah mengetatkan kawalan di kawasan empangan.

Kawasan empangan ini sangat cantik  terutama pada waktu pagi, melihat  matahari naik di sebalik pepohon tanpa  daun. Airnya tenang membiru. Sejauh mata memandang. Di seberang empangan indah dilihat tapi tak boleh pergi menyeberang ke sana.
Oleh itu beberapa syarikat filem dan drama telah menjadikan empangan ini sebagai lokasi penggambaran.
Sungai Tekala

**Sungai Tekala** merupakan salah satu destinasi pelancongan di daerah Hulu Langat, Selangor.

## Air Terjun Sungai Tekala

Jaraknya dari Semenyih ialah 16 kilometer dan 23 km dari bandar Kajang. Dari Kuala Lumpur 48 km atau 45 minit dengan berkereta. Air terjun ini begitu jernih dan alam persekitaran begitu damai sekali serta boleh melapangkan fikiran.

Keluasan kawasannya lebih dua setengah ekar dan terdapat tujuh tingkat air terjun dari bawah sampai ke puncaknya. 

Selain air terjun Sungai Tekala, terdapat tiga lagi kawasan rekreasi berhampiran iaitu :
# Kolam Air Panas Sungai Lalang
# Air Terjun Sungai Gabai
# Air Terjun Sungai Batangsi.

Kedudukannya sangat strategik di pinggir jalan raya ke Hulu Langat dan ke Kuala Kelawang di Negeri Sembilan. Terdapat pelbagai kemudahan disediakan  seperti :
* Gerai menjual makanan dan minuman
* Surau
* Bilik persalinan
* Tempat berteduh
* Tong sampah 
Jumlah pelancong tempatan yang datang pada hari minggu lebih 3000 orang. 

Terdapat juga kawasan tapak semaian Jabatan Hutan cawangan Sungai Lalang, Negeri Selangor. Antara semaian ialah :
# Meranti
# Meranti sengkuang merah ( shorea sengkuang )
# Meranti tembaga ( shorea leprosula )
# Penarahan ( myristieaceae )
# Keruing mempelas ( diptrocarpus crinitus )
# semaian pokok petai
# Durian 
# Jering.

Di negeri Selangor terdapat 183, 329 hektar kawasan hutan darat yang masih kekal sebagai hutan simpan dan merupakan 23 % sahaja dari kawasan tanahnya.

## Hutan lipur
Berikut adalah nama pokok-pokok yang terdapat di Hutan Lipur dan Hutan Pelajaran Sungai Tekala.

# Kasai (*Pometia* spp.) 
# Kasai daun besar (*Pometia pinnata*)
# Terentang (*Campnoosperma* spp.) 
# Medang
# Jelawai jaha (*Terminalia subspathulata*) 
# Keruing (*Diptrocarpus* spp.)
# Keledang tampang bulu 
# Kelat (*Syzygium* spp.)
# Cempedak (*Artocarpus kemando*) 
# Kenanga 		(*Cananga odorata*)
# Kembang semangkuk (*Serphium* spp.) 
# Balik angin (*Mallotus* spp.)
# Durian kampung (*Durio ziberthinus*) 
# Terap nasi (*Artocarpus elasticus*)
# Meranti pa'ang (*Shorea bracteolata*) 
# Meranti tembaga (*Shorea loprosula*)
# Meranti melantai 
# Meranti rambai daun (*Shorea acuminate*)
# Meranti nemesu 	(*Shorea pauciflora*) 
# Meranti kepung (*Shorea ovalis*)
# Meranti sarang punai bukit
# Damar hitam bulu (*Shorea longisperma*) 
# Damar hitam pipit (*Shorea multiflora*)
# Kedondong (*Dacryodes* spp.) 
# Kedondong sengkuang (*Seutinanthe brunnea*)
# Kedondong kerantai licin (*Santiria leevigata*)
# Leban 		(*Vitex* spp.)
# Merbau 		(*Linisia palembanica*) 
# Melunak 		(*Pentace* spp.)
# Ara 		(*Ficus* spp.) 
# Merawan siput jantan (*Hopea odorata*)
# Gapis 		(*Saraca* spp.) 
# Mahang 		(*Macaranga* spp.)
# Bayur bukit         (*Lithocarpus* spp.)
# Penarahan 		(*Horsfieldia* spp.)
Kampung Sungai Kembung

**Kampung Sungai Kembung**  (atau **Sungai Kembong**) yang dibuka pada tahun 1901 terbahagi kepada dua kampung, iaitu Kampung Sungai Kembung Hulu dan Kampung Sungai Kembung Hilir. Asal namanya "rotan yang kembung". Kembung bermaksud bekas yang lebih muatannya. Contoh ayat "Pipi adik kembung".

Jumlah penduduknya pada tahun 1995 sekitar 400 orang. Pekerjaan penduduk menoreh getah. Mereka naik teksi sapu untuk ke Pekan Semenyih. Peti pos diletakkan di Kedai Abdul Hamid. Telefon, air dan eletrik ada dibekalkan. Oleh sebab tiada sekolah rendah, murid-murid bersekolah di Sekolah Kebangsaan Rinching Hilir. Ramai Melayu dari Sumatera, Indonesia. 

Semasa Jepun antara 1941 dan 1945, kampung ini pernah jadi kubu dan tempat pertahanan tentera Jepun. Antara 1948dan 1960 berlaku darurat. Abdul Manan selaku ketua komunis dan tali barut komunis berpakat dengan ketua Kampung Sungai Kembung serta ketua kampung lain di Jenderam untuk memujuk penduduk  kampung menentang kerajaan British di Tanah Melayu. Turut hadir Tuan Imam Haji Abas bin Dolmat, Abdul Malek Haji Salim dan Haji Osman bin Ali, komunis digesa keluar tetapi belum ada kata putus.   

Tan Malaka, seorang tokoh komunis dari Sumatera, Indonesia, pernah datang ke Jenderam kerana mempunyai tali persaudaraan  dengan sebahagian penduduk kampung. Di Jenderam, ramai orang Melayu  bersimpati, menyokong dan terlibat dengan pergerakan komunis. Nama sebenarnya Sutan Ibrehim.

Kes itu dilaporkan kepada polis. Pasukan pengawal kampung ditubuhkan di Kampung Sungai Kembung. Anak kampung dibekalkan dengan senjata api.

Apabila Rancangan Brigg dilaksanakan, rumah penduduk kampung di Jenderam telah dibakar dan penduduk diarahkan pindah ke  Keluang, Johor. Sebuah kem tentera terdapat di Keluang bagi mengawasi mereka.

Ada dua keramat di Kampung  Sungai Kembung. Salah satu daripadanya ialah Datuk Batin Keramat Lidah Hitam. Pada peringkat awal, kampung ini termasuk dalam mukim Bangi/Sepang. Wakil rakyat YB Dato Abu Bakar Baginda telah membina jalan tanah merah. 

Selepas tahun 1960, Sungai Kembung dimasukkan ke dalam mukim Beranang. YB Abdul Hamid Bachee telah membina jalan tar hingga ke Kampung Rinching Hilir. Pada zaman YB Marwilis Yusof, penduduk bertambah dari 40 kepada 400 orang.

Kampung Sungai Kembung Baru dibina  untuk mengatasi  kekurangan tanah.

Antara tokoh Kampung Sungai Kembung ialah :
# Ngah Rashid Ketua Kampung
# Tuan Imam Haji Abas bin Dolmat : Imam
# Dato Osman bin Ali: guru besar
# Haji Abdul Latif bin Ali: guru
# Wahab Ali: pensyarah universiti serta penyair.
Taman Semenyih Indah

**Taman Semenyih Indah** terletak di mukim Semenyih, Selangor Darul Ehsan. Taman ini dibawah pentadbiran Majlis Perbandaran Kajang.  Taman ini dimajukan oleh anak syarikat Tabung Haji Malaysia itu  TH Properties Sdn Bhd sekitat tahun 1999.

Jarak dari pekan Semenyih ke Taman Semenyih Indah 3 kilometer sahaja mengikut Jalan Bangi Lama. Taman-taman yang berhampiran  ialah Taman Desa Kenanga, Taman Seri Semenyih , Taman Bangi Jaya dan Taman Dusun Jaya.  

Dahulu kawasan ini ladang getah dan kemudian ladang kelapa sawit. Tanah yang tinggi dan beralun-alun telah diratakan  oleh kontraktor perumahan. 

Penduduk taman ramai orang Melayu. Ada rumah teres dan ruamh pangsa.  Jadi taraf hidup penduduknya berperingkat-peringkat. Orang Melayu ramai bekerja di sektor kerajaan seperti guru dan pegawai kerajaan.  Selain itu mereka bekerja di kilang-kilang di Kawasan Perindustrian Bandar Baru Bangi , Kajang, Semenyih dan di Beranang.
   
Di taman ini terdapat sebuah surau  yang dibina atas inisiatif Tabung Haji dan kutipan derma dari penduduk taman ini. Di hahagian depan , terdapat pula deretan kedai seperti kedai runcit, dobi,  restoran , perabot dan lain-lain.
Rincing Tengah

**Kampung Rinching Tengah** terletak di mukim Semenyih, Selangor Darul Ehsan. Dari Kuala Semenyih menuju ke Seremban , Kampung Rinching Tengah  terletak  di sebelah kanan jalan raya lama.  

Kampung ini terletak ini terletak di tepi Sungai Rinching. Sungai Rinching mengalir ke Sungai Semenyih. Sungai Semenyih mengalir ke Sungai Langat. Sungai Langat terus ke Selat Melaka di sebelah Barat Negeri Selangor.

Di hulu Sungai Rinching ialah Kampung Rinching Hulu. Di hilir pula ialah Kampung Rinching Hilir.

Kampung ini diteroka pada tahun 1912 oleh orang Rawa , Minangkabau dari Sumatera dan Jawa. 

Pada peringkat awal ekonomi mereka ialah menoreh getah dan mengusahakan  dusun  durian, langsat dan manggis. 

Mengikut bancian, daripada 345 ekar kawasan keseluruhan kampung, 30 ekar tanah adalah kawasan penempatan penduduk kampung, 280 ekar tanah adalah Kebun Getah Penduduk. 25 ekar tanah adalah dusun buahan penduduk manakala 10 ekar tanah lagi terdiri daripada kawasan tanah terbiar.

## Kemudahan awam
Setelah 89 tahun Kampung Rinching Tengah ini diterokai, kini Kampung Rinching Tengah menuju era pembangunan. Apabila Malaysia mencapai kemerdekaan pada tahun 1957, penduduk Kampung Rinching Tengah juga turut mengecapi nikmat kemerdekaan di mana perpaduan kaum dapat dicapai setelah dibelenggu penjajah, Kini, tahun demi tahun penduduk Kampung Rinching Tengah menikmati kemudahan awam dan infrastruktur seperti :-

* 1	Sekolah Rendah Kebangsaan	1960
* 2	Bekalan air paip ke rumah-rumah	1970
* 3	Klinik Desa	                1974
* 4	Balairaya (Lama)	        1974
* 5	Jalan berturap	                1975
* 6	Bekalan elektrik ke rumah	1975
* 7	Padang bola	                1984
* 8	Taman permainan	                1984
* 9	Kedai pembangunan Luar Bandar( 2 unit)	1985
* 10	Bekalan telefon ke rumah	1986
* 11	Surau baru	                1990
* 12	Penambahan peralatan taman permainan	1992
* 13	Kedai belia	                1999
* 14	Balairaya ( baru )	        1999
* 15	Bangunan tambahan Sekolah Kebangsaan	1999
* 16	Sekolah Agama Rinching Tengah	1999
* 17	Surau Sekolah Agama	        2001
Zoologi

**Zoologi** (bahasa Greek: *zoon* = binatang dan *logos* = perkataan) adalah bidang biologi yang mengkaji tentang haiwan. Orang yang mengkaji zoologi dikenali sebagai ahli zoologi.

## Ahli zoologi yang terkenal
*Mengikut urutan nama keluarga:*
* Louis Agassiz (malakologi, iktiologi)
* Aristotle
* Pierre Joseph Bonnaterre
* Archie Carr (Herpetologi, khususnya penyu)
* Archie Carr III (mamalia liar)
* Eugenie Clark (iktiologi)
* Jeff Corwin  (kebanyakan haiwan)
* Georges Cuvier (pengasas morfologi perbandingan)
* Charles Darwin (teori evolusi moden garis kasar)
* Richard Dawkins (etologi)
* Dian Fossey (primatologi)
* Birutė Galdikas (primatologi)
* Jane Goodall (primatologi)
* Arthur Davis Hasler (limnologi, iktiologi, salmon balas pulang)
* Victor Hensen (planktologi)
* Libbie Hyman (zoologi invertebrat)
* Steve Irwin (herpetologi)
* William Kirby (bapa entomologi)
* Hans-Wilhelm Koepcke (ornitologi, herpetologi)
* Carolus Linnaeus (bapa systematik)
* Konrad Lorenz (etologi)
* David W. Macdonald (haiwan liar)
* Ernst Mayr (biologi evolusi)
* Desmond Morris (etologi)
* Ron Nowak (haiwan liar)
* Richard Owen (cadangan arketip untuk kumpulan-kumpulan organisme utama)
* Roger Tory Peterson (ornitologi)
* William Emerson Ritter (biologi laut)
* Thomas Say (entomologi)
* Jakob van Uexküll (tingkah laku haiwan, zoologi invertebrat)
* Ernest P. Walker (haiwan liar)
* E. O. Wilson (entomologi, pengasas sosiobiologi)

## Lihat juga
* Botani
* Entomologi

## Sumber dan pautan luar

* Wikibuku: Panduan Kajian untuk Zoologi Invertebrat
* Ensiklopedia Zoologi dalam talian
* Kamus Zoologi Invertebrat dalam talian''
* Gambar-gambar pembedahan haiwan dalam talian
* Dictionary.com: Perbincangan tentang sebutan
*
Engku Husain

Nama Engku Husain sebenarnya ialah Engku Raja Husain. Engku Husain pernah menguasai kawasan Semenyih dan Beranang dalam negeri Selangor.

Di atas segala jasa, sebuah sekolah menengah di Semenyih telah dinamakan sempena nama beliau iaitu Sekolah Menengah Kebangsaan Engku Husain pada tahun 1975.

Perselisihan sempadan berlaku antara Negeri Sembilan dengan Selangor. Perjanjian dan penentuan sempadan dilakukan semula semasa Sultan Abdul Samad. Menerusi perjanjian ini, Lukut diserahkan kepada negeri Sembilan sementara Semenyih dan Beranang diserahkan kepada Negeri Selangor.

Ahli waris Sungai Ujong tidak dapat berbuat apa-apa terhadap perjanjian ini yang dilakukan antara sultan. Waris Sungai Ujong tidak berupaya menuntut hak daripada kerajaan Selangor. Tidak banyak bukti yang telah ditinggalkan oleh Engku Raja Husain sebagai pengasas kawasan Semenyih kerana banyak barang atau harta peninggalannya telah hilang kerana pendudukan Jepun di Semenyih di Tanah Melayu.

Antara barang yang masih dalam simpanan waris Engku Raja Husain ialah dua cap mohor yang digunakan oleh Engku Raja Husain semasa menjadi penghulu Daerah Semenyih dahulu dan tiga pucuk meriam katak daripada jumlah keseluruhannya lima laras.

Kuasa ini lenyap ditelan arus sejarah apabila waris Sungai Ujong iaitu anak-anak Engku Raja Husain tidak berupaya menuntut hak daripada kerajaan Negeri Selangor di atas  dua sebab utama:-

* Surat Perjanjian Pertukaran Wilayah di antara Syed Syarif Abdul Rahman iaitu Dato' Kelana Sungai Ujong dengan Sultan Selangor pada tahun 1878 yang ada dalam simpanan Tengku Amin telah terbakar apabila tempat kediaman Tengku Amin di Jalan Bangi Lama, musnah dijilat api.

* Perubahan sempadan negeri yang mengelirukan sehingga mukim Beranang dan Semenyih termasuk  ke dalam pemerintahan negeri Selangor pada tahun 1883.

Pada tahun 1883, kerajaan Selangor telah mengambil Mukim Beranang. Ini dapat dibuktikan dari beberapa kenyataan bertulis yang disampaikan oleh "Sectretary of State" yang dihantar kepada Residen British Negeri Sembilan kepada Raja Aman yang bertarikh 30 Mei 1930 dan salinan surat Yang Dipertuan Besar Negeri Sembilan kepada Raja Aman.
Peta topografi

**Peta topografi** ialah peta yang menunjukkan keadaan muka bumi sesebuah kawasan, selalunya menggunakan garisan kontur dalam peta moden. Peta topografi mestilah mempunyai garisan lintang dan garisan bujur dan titik pertemuannya menghasilkan koordinat. Koordinat ialah titik persilangan antara garisan lintang dan bujur.

Peta topografi yang piawai biasanya menggunakan skala 1:50,000. Skala begini dapat menunjukkan sesebuah kawasan seluas Putrajaya dengan lebih lengkap dan sempurna. Peta topografi memiliki beberapa kesamaan dan perbezaan dengan peta rupa bumi.
Pekan Semenyih

Pekan Semenyih

**Geografi**
**Status**Mukim
**Asal nama**N/A
**Negara**
**Negeri**
**Daerah**Daerah Ulu Langat
**Mukim**Pekan Semenyih
**Keluasan**N/A


Pekan Semenyih telah menjadi bandar sejak tahun 2000. Pekan Semenyih masih lagi diuruskan oleh Majlis Perbandaran Kajang.  Terdapat beberapa buah bandar di mukim Semenyih iaitu:
* Bandar Semenyih
* Bandar Rinching
* Bandar Teknologi
* Bandar Tasik Kesuma
* Bandar Sunway Semenyih

Pekan Semenyih pernah menjadi tempat perarakan anti komunis pada tahun 1953. Ketika itu Semenyih berhadapan dengan ramainya penduduk Cina yang simpati dan terpaksa menyokong  idea komunis. 

## Lokasi
Pekan Semenyih terletak betul-betul di tepi Sungai Semenyih. Asalnya, sebuah jambatan kayu telah dibina merentasi Sungai Semenyih. Jambatan tersebut telah roboh dan diganti dengan jambatan batu dekat dengan Kampung Sentosa dan stesen minyak Petronas.

## Pautan luar
* KOD PENCAMAN LOT TANAH – Unique Parcel Identifier : UPI
Kem Setia Ikhlas

**Kem Setia Ikhlas** ialah sebuah kem Program Latihan Khidmat Negara yang terletak di Semenyih, Selangor.

## Kem PLKN di Selangor
Di Selangor beberapa tempat telah dijadikan loksi PLKN ini, Antaranya ialah :

* Kem Setia Ikhlas, Semenyih 
:Lot No P.T 1214,km 6, Jln Sg Lalang,43500 Ulu Semenyih, Selangor.

* Kem Bina Semangat Yayasan Selangor, Kuala Kubu Bharu
:Ampang Pecah 44000 Kuala Kubu Bharu.

* Kem Gerachi, Kuala Kubu Bharu
:Kampung Orang Asli Gerachi Jaya, 44000 Kuala Kubu Bharu.

* Kem Princess Haliza, Sepang
:Lot 4576, Kampung Ulu Teris, Sungai Pelek, Daerah Sepang.

* Kem Millennium, Beranang
:Kampung Kuala Pajam, 71500 Beranang.

* Kem Paya Indah, Kuala Langat
:Kampung Tanjung Dua Belas, Off Km 5, Jln Dengkil-Banting, Kuala Langat.

## Perasmian Kem Setia Ikhlas
Majlis Perasmian PLKN Kumpulan 1 Siri 2/2005  telah diadakan pada  4 Januari  2005 ,  9.00 pagi beretempat di  Kem PLKN Setia Ikhlas, Semenyih.

Kem ini mula beroperasi sejak Januari 2005 dan menampung 450 pelatih PLKN.

## Asal-usul
Tapak kem ini asalnya sebuah bekas lombong bijih timah seluas 5 padang  bola sepak. Kerja-kerja ukur tanah , menukar status tanah   dan sebagainya telah dimulakan pada tahun 2004.  Ketika itu kerajaan menghadapi masalah untuk menempatkan pelatih-pelatih PLKN kerana pihak universiti tidak berminat lagi menyertai program ini.

Sebuah  tapak kem yang tetap, selesa dan  berasaskan suasana 'hutan dan lasak ' amat diperlukan. Kem ini kemudiannya dinamakan Kem Setia ikhlas .

## Pelawat Kenamaan
Sultan Brunei telah melawat Kem Setia ikhlas ini  dan meninjau pelbagai aktviti lasak yang diadakan di sini pada 30 April 2005.

Dato’ Seri S Samy Vellu , Menteri Kerja Raya turut melawat kem ini pada bulan 8 Julai 2005. Beliau merasmikan `Program Belia Berwawasan' anjuran Pergerakan Pemuda MIC Kebangsaan di Kem Setia Ikhlas, Semenyih pada hari Jumaat

## Pautan luar
* Forum Khas PLKN untuk Peserta, Jurulatih, Ibu-Bapa & Umum
Lebuhraya Lingkaran Penyuraian Trafik Kajang

**Lebuhraya Lingkaran Penyuraian Trafik Kajang** atau juga dikenali sebagai **Lebuhraya Kajang SILK** (E18) meliputi Kajang, Balakong, Semenyih, Bangi, Sungai Long dan Sungai Chua. Panjangnya 37 kilometer. Lebuh raya ini dikemukakan kepada kerajaan pusat dalam setelah mengambil "Laporan Pelan Struktur Bandar" Kajang dan Bangi pada tahun 1990.

## Latar belakang
Lebuhraya Kajang SILK dapat mengatasi kesesakan lalu lintas di Kajang, Balakong, Semenyih, Bangi, Sungai Long dan Sungai Chua yang teruk antara tahun 1990 hingga tahun 2000. Selain membantu mengatasi masalah kesesakan lalulintas, ia mempermudahkan laluan ke Putrajaya, Cheras, Semenyih, Sungai Long dan Bangi. Di samping itu juga, ia berupaya membawa potensi pembangunan yang pesat di sepanjang koridor Lebuhraya Kajang SILK.

Lebuhraya Kajang SILK (**E18**) menghubungkan antara lebuh raya-lebuh raya utama: 
* Lebuhraya Kuala Lumpur–Seremban
* Lebuhraya Sungai Besi(BESRAYA)
* Lebuhraya Cheras-Kajang (Grand Saga)
* Lebuhraya Kajang–Seremban (LEKAS)
* Lebuh raya cadangan Lebuhraya Lembah Klang Selatan

Lebuh raya ini dapat mengurangkan masa perjalanan di antara bahagian Utara dan Selatan Kajang.

Cara pemanduan bertambah lancar dan cekap antara Kajang dari Kuala Lumpur, Cheras, Sungai Long dan Balakong, selain itu ke Lapangan Terbang Antarabangsa Kuala Lumpur (KLIA), Putrajaya, Semenyih, Bangi dan Seremban.

## Fakta teknikal
* Lampu jalan di keseluruhan jajaran
* 11 persimpangan bertingkat
* Sistem bayaran elektronik Touch ‘n Go dan SmartTag
* Sistem kawalan trafik dan paparan maklumat berkomputer
* Rondaan 24 jam oleh pasukan SILK Ronda 
* Bantuan kerosakan untuk memastikan keselamatan dan keselesaan pengguna

## Plaza tol
# Plaza Tol Sungai Balak
# Plaza Tol Sungai Ramal
# Plaza Tol Bukit Kajang
# Plaza Tol Sungai Long

## Kemalangan
* Pada 27 September 2025, kemalangan membabitkan empat kenderaan di Plaza Tol Bukit Kajang menyebabkan seorang bayi 12 bulan maut

## Persimpangan bertingkat
# Persimpangan Bertingkat Balakong 		(Exit 1801)
# Persimpangan Bertingkat Sungai Long 		(Exit 1803) 
# Persimpangan Bertingkat Kajang Perdana	(Exit 1804) 
# Persimpangan Bertingkat Kajang Prima 		(Exit 1805) 
# Persimpangan Bertingkat Jalan Reko 	(Exit 1806) 
# Persimpangan Bertingkat Sungai Ramal 	(Exit 1807)
# Persimpangan Bertingkat Country Heights 	(Exit 1808)
# Persimpangan Bertingkat Uniten		(Exit 1809) 
# Persimpangan Bertingkat UPM 		(Exit 1810) 
# Persimpangan Bertingkat Sungai Balak 	(Exit 1811)
# Persimpangan Bertingkat Sungai Chua 	(Exit 1812)

Lebuh raya ini beroperasi sepenuhnya pada 15 Jun 2005.

3 daripada 4 buah Plaza Tol dan sebahagian besar jajaran Lebuhraya Kajang SILK telah dibuka kepada lalulintas dan telah dirasmikan oleh Menteri Kerja Raya Malaysia, Y.B. Dato’ Seri S Samy Vellu pada 15 Jun 2004.

Manakala baki jajaran bermula daripada Persimpangan Bertingkat Sungai Long ke Persimpangan Bertingkat Kajang Perdana telah di buka kepada lalulintas pada 17 Disember 2004. Kini Lebuhraya Kajang SILK telah beroperasi sepenuhnya bagi mengurangkan kesesakan lalulintas di kawasan Kajang.

## Rujukan

## Pautan luar
* 
* Pautan lama SILK
Kajang Perdana

Taman Kajang Perdana mula dibina pada tahun 2002 lagi. Taman ini terletak di mukim Kajang berhampiran dengan Taman Seri Jeluk. Kawasan ini merupakan kawasan ladang getah dan sebahagian lagi merupakan hutan tebal. Sebahagian lagi merupakan kawasan kuari.

Fasa 1A mempunyai 88 buah rumah manakala fasa 1B dan 1C mempunyai lebih kurang 147 buah rumah. Fasa 2 telah 80% siap seperti pada 7/3/2007 telah siap pada Ogos 2007. Fasa 2 ini mempunyai lebih kurang 60 buah rumah teres 2 tingkat. Kesemua fasa 1 dan 2 adalah rumah teres 2 tingkat berkeluasan 22x75 dan luas binaan 1760 kaki persegi.  Fasa 2 merupakan projek unit teres 2 tingkat yang terakhir dan selepas ini hanya rumah berkembar dan unit banglo yang akan dibina di atas bukit.

Namun demikian, Taman Kajang Perdana merupakan kawasan yang baik untuk didiami kerana ia mempunyai laluan masuk yang selesa (tepi Lebuhraya Cheras-Semenyih), terdapat surau sementara, taman permainan, sebuah pusat jagaan kanak-kanak, sebuah pusat pra-sekolah dan pasar mini yang telah siap pada bulan Ogos 2007. 

Dari segi sejarah, tempat ini merupakan yang strategik untuk persembunyi pengganas komunis yang bermaharaja lela antara tahun 1948-1960. Lebih 6 orang komunis telah ditembak mati di Sungai Jelok yang diketuai oleh Regimen Suffolk, sebuah pasukan tentera yang dikirimkan ke Tanah Melayu ketika  daurat. 

Pada peringkat awal, pengganas komunis hanya dikenali sebagai Kajang Gang sahaja. Kajang Gang mengutip  yuran perlindungan keselamatan bulanan daripada para penoreh getah, pelombong bijih timah, peniaga di pasar-pasar dan   penduduk Cina yang tinggal di pinggir hutan. 

Kongsi gelap Kajang Gang dengan Parti Komunis Malaya mempunyai konotasi yang sama.
Cheras

**Cheras** may refer to:
* Cheras, Kuala Lumpur, satu pinggir bandar di Kuala Lumpur, Malaysia
* Cheras (kawasan persekutuan), satu zon parlimen di Dewan Rakyat. 
* Poliklinik Cheras, satu poliklinik di Kuala Lumpur
* Cheras Selatan, satu lokasi yang merujuk kepada kawasan yang berposkod Cheras dan Balakong di Selangor, sebelum tiba ke Kajang.
* Stesen LRT Cheras, satu stesen yang terletak berhampiran dengan Kampung Ikan Emas, Cheras di Kuala Lumpur.
* Lebuh raya Cheras,  salah satu lebuh raya utama di Malaysia.

## Rujuk juga
*
Glochidion

**Pokok Ubah** merupakan sejenis tumbuhan yang terdapat di hutan Malaysia serta di negara-negara ASEAN yang lain. Nama botaninya *Glochidion spp.* 

## Rujukan
  

## Lihat juga
* Senarai pokok
Pesut

**Pesut**, **empesut** dan **lumba-lumba empesut** (nama saintifik: *Orcaella brevirostris*) ialah sejenis lumba-lumba yang hidup di perairan laut tropika dan subtropika, dan air tawar berdekatan pesisir laut, muara dan sungai Teluk Benggala dan Asia Tenggara.

Empesut merupakan haiwan yang dilindungi di bawah Ordinan Perlindungan Hidupan Liar 1998 undang-undang negeri Sarawak, pemburuan haram pesut juga boleh dijatuhkan hukuman denda RM100,000 ataupun tujuh tahun penjara bawah Akta Perdagangan Antarabangsa Mengenai Spesies Terancam 2008 undang-undang persekutuan Malaysia. Ia juga merupakan spesies "satwa yang dilindungi" di bawah undang-undang Indonesia.

## Penamaan
Nama *pesut* () dipakai di Sabah, Sarawak dan Kalimantan Timur; ia datang daripada mendengarkan bunyi lumba-lumba ini menghembuskan udara daripada lubang hembusnya.

## Ciri-ciri
Beratnya sekitar 90 hingga 200 kilogram dengan panjang dewasa purata berukuran 2.3 meter. Ikan paling panjang ditemukan ialah seekor jantan berukuran  yang ditangkap di Thailand. Badan lumba-lumba yang jantan lebih besar daripada lumba-lumba yang betina.

Sirip-siripnya besar dan panjang dengan tepi yang melengkung.

Kepalanya ada benjolan dahi yang besar dan tumpul. Benjolan ini memancarkan frekuensi bunyi yang tinggi sekitar 120 kHz untuk mencari arah dan objek sekelilingnya, memburu mangsa dan berkomunikasi dengan lumba-lumba lain. Sirip belakangnya pendek, tumpul dan berbentuk tiga segi yang terletak dekat punggungnya. Lubang hembusnya senget sedikit ke sebelah kiri kepalanya.

Jantung empesut terdiri daripada 4 ruang seperti manusia. Ruang atas dikenali sebagai atrium, sementara ruang bawah dikenali sebagai ventrikel.

Seekor empesut berenang dari hulu ke hilir sungai dan berpusing balik ke hulu sungai sebanyak beberapa kali dalam sehari.
  
## Tabiat
### Pemakanan
Empesut mencari makan di muara dan anak sungai yang ada banyak ikan dapat ditangkap. Terdapat beberapa kawanan empesut jinak yang berkeliaran dekat muara-muara sungai Temburong dan Aloh Besar di Teluk Brunei untuk menantikan bot-bot nelayan yang menangkap ikan pada bulan Disember hingga Februari.

### Pembiakan
Sebagai mamalia, empesut berdarah panas, melahirkan anak, menjaga anak, dan mempunyai bulu di badan. Empesut akan menjaga anaknya sehingga mampu berdikari.

## Hubungan dengan manusia
Kebanyakan masyarakat tidak memakan empesut kecuali sebahagian masyarakat pinggir sungai di Sarawak dan Kemboja.

## Rujukan

## Pautan luar
* Carian gambar di Google.
Kaiser Chiefs

**Kaiser Chiefs** adalah kumpulan muzik britpop dari Leeds ditubuhkan pada awal 2003. 

Kumpulan ini terdiri daripada vokalis Ricky Wilson, pemain gitar Andrew White, bass Simon Rix, pemain keyboard Nick 'Peanut' Baines, dan pemain drum Nick Hodgson.

## Pautan Luar
* Laman rasmi
* andrewkendall.com - Gambar Kaiser Chiefs
* NME 
* Lirik Kaiser Chiefs
Citroën C4

**Citroën C4** adalah sebuah kereta oleh Citroën yang direkabentuk untuk mengganti Citroën Xsara. Ia telah dilancarkan pada tahun 2004.
Lebuhraya Cheras–Kajang

**Lebuhraya Cheras-Kajang** , juga dikenali sebagai 'Lebuhraya Grand Saga' menghubungkan Kuala Lumpur ke Kajang, Selangor Darul Ehsan dan telah siap pada tahun 1999. Dengan siapnya lebuh raya ini, masalah kesesakan yang kronik di Jalan Cheras dapat diatasi. Sebelum itu kesesakan selalu berlalu kesesakan lalu lintas  pada waktu puncak iaitu waktu pergi ke pejabat ( 7.00 pagi -  10.00 pagi) dan balik dari pejabat (4.30 petang - 7.00 malam).

Lebuh raya ini dibina oleh sebuah syarikat swasta yang dilantik oleh kerajaan melalui dasar penswastaan pada tahun 1995. Ketika itu dasar penswastaan negara dapat menyelesaikan banyak masalah kewangan negara. Kerajaan memberi tempoh konsesi untuk puluhan tahun bagi syarikat itu mengutip tol daripada pengguna.

Syarikat Grand Saga Sdn Bhd dipertanggungjawabkan untuk menaikkan taraf jalan raya sedia, melebar dan menambah jambatan dan persimpangan bertingkat.

Proses mengambil tanah dengan kuasa-kuasa tertentu daripada tuan-tuan tanah dan bangunan-bangunan yang perlu diberi pampasan mengikut nilai semasa.

Antara jalan yang diperbesarkan ialah:
* Jalan Persekutuan 
* sebahagian laluan jajaran baru (dari Bukit Dukong ke Persimpangan Bertingkat Saujana Impian) dari Cheras hingga ke Kajang.

Jajaran projek ini bermula dari Persimpangan Taman Connought berhampiran Plaza Phoenix, Cheras dan berakhir di Persimpangan Bertingkat Saujana Impian, Kajang dengan jarak sejauh 11.7&nbsp;km.

Pembinaan projek ini melibatkan kerja-kerja pelebaran dari 2 lorong 2 hala kepada 4 lorong 2 hala dan beroperasi secara sistem tol terbuka dengan dua plaza tol di sepanjang lebuh raya ini.

Sebanyak 7 persimpangan bertingkat telah dibina di sepanjang lebuh raya ini, iaitu :- 
* Persimpangan Bertingkat Pasukan Gerak Am (PGA) 
* Persimpangan Bertingkat Hulu Langat 
* Persimpangan Bertingkat Telekom
* Persimpangan Bertingkat Bandar Tun Hussein Onn 
* Persimpangan Bertingkat Balakong 
* Persimpangan Bertingkat Bukit Dukong 
* Persimpangan Bertingkat Saujana Impian

## Lihat juga

* Isu laluan Bandar Mahkota Cheras di Lebuhraya Cheras-Kajang
Muzium Lukut

**Muzium Lukut** telah dibuka secara rasminya kepada orang ramai pada 9 April 1999 oleh Menteri Besar Negeri Sembilan ketika itu iaitu Tan Sri Isa Abdul Samad. Objektif kewujudan muzium ini ialah sebagai tanggungjawab bagi memulihara warisan sejarah negara dan memaparkan sejarah Lukut dari kurun ke-19 hingga 1880 iaitu sehingga Lukut diserap ke dalam Sungai Ujong, Negeri Sembilan. Muzium Lukut terletak kira-kira 12 km dari bandar Port Dickson, Negeri Sembilan dan 78 km dari Kuala Lumpur, Malaysia.

Muzium Lukut dibuka dari jam 9:00 pagi hingga 6:00 petang setiap hari secara percuma. Muzium Lukut mempunyai beberapa galeri pameran antaranya Galeri A : Galeri Sejarah Lukut, Galeri B : Galeri Negeri Sembilan, Galeri C & D : Galeri Teknologi Pembuatan Masyarakat Tradisional.

## Objektif Penubuhan
# Mengimbas kembali sejarah kegemilangan Lukut serta tokoh-tokohnya dalam peristiwa sejarah negara untuk generasi seterusnya, serta menonjolkan elemen-elemen penting pertalian Lukut dengan senario politik di sekelilingnya.
# Memelihara dan mengumpul sejarah kebudayaan negara termasuk artifak, dokumen dan monumen serta lain-lain tinggalan Kota Lukut untuk terus dipelihara dan disimpan.
# Memperlihatkan fungsi dan kehebatan Kota Lukut sebagai sebuah kubu pertahanan yang melambangkan keunikan senibina tamadun Melayu.
# Menarik minat masyarakat dan para pelawat agar terus mencintai sejarah kebudayaan negara seterusnya mendapat pengiktirafan yang sewajarnya.
# Memberi maklumat kepada penyelidik dan pencinta sejarah yang seterusnya diharapkan dapat menggiatkan usaha-usaha ke arah pendokumentasian sejarah yang berkaitan. 

## Paparan
Muzium ini dibina bagi meletakkan pelbagai artifak yang ditemui di Kota Lukut, yang merupakan monumen sejarah yang perlu dipelihara untuk tatapan generasi akan datang. Pelbagai koleksi dan tokoh terbabit dalam sejarah Lukut dijelmakan semula dalam bentuk ilustrasi, gambar dan artifak. Kota ini menunjukkan bangsa Melayu mempunyai tamadun yang membanggakan. Sejak wujudnya Akta Warisan Kebangsaan 2005, Kota Lukut telah dipertanggungjawabkan di bawah Jabatan Warisan Negara. Manakala aspek urusan dan pentadbiran serta program Muzium Lukut pula telah dipertanggungjawabkan kepada Jabatan Muzium Malaysia.
Kubu

**Kubu** (  turunan akar Proto-Melayu-Polinesia **kubu* "pondok sawah") ialah binaan tinggi untuk mempertahankan kampung atau sebuah negara daripada serangan musuh. Kubu ini boleh berbentuk sementara seperti dibina daripada buluh aur yang panjangnya 1 meter dan ditanam ke dalam tanah. Kubu ini kemungkinan juga dibina daripada batang-batang pokok.

Kubu pertahanan yang lebih kekal dibuat daripada tanah dan batu yang disusun lebih tinggi. Contoh terbaik ialah Tembok Besar Negara China. Tembok besar ini dibina oleh Maharaja Qin Shi Huang.

Di Malaysia, A Famosa di Bandar Hilir, Melaka ialah contoh kubu pertahanan yang dibina oleh tentera Portugis. Di Pasir Salak, pengikut Dato Maharaja Lela telah membina kubu pertahanan daripada tanah dan buluh. 
Sementara di Lukut, kubu pertahanan diperbuat daripada batu dan tanah keras. Parit dikorek di bahagian luar kota. Kubu ini dikenali sebagai Kota Lukut dan dibina Muzium Lukut di sebelahnya.
Rumah Api Tanjung Tuan

**Rumah Api Tanjung Tuan** yang terletak di Daerah Alor Gajah, Melaka merupakan rumah api antara yang tertua di Malaysia. Selain itu, rumah api ini dilancarkan pada tahun 1958.

Rumah api ini dibina pada tahun 1819 oleh kerajaan British, khususnya semasa Stamford Raffles. Ia kemudian dibina semula pada tahun 1860 setelah menara yang asal termusnah, akibat perang. Dari puncak Tanjung Tuan akan kelihatan pusaran air yang ganas yang  menenggelamkan sekurang-kurangnya empat buah kapal perang Belanda dan Portugis pada tahun 1605.  

Rumah api ini berfungsi untuk membantu kelasi, kapal-kapal dagang dan nelayan untuk singgah ke pelabuhan. Ia dikawal dan diselenggarakan oleh Shahbandar Melaka. Sebuah radar untuk tujuan pengawalan laluan kapal-kapal besar di Selat Melaka baru saja dipasang di stesen rumah api ini pada awal tahun 1990.

Rumah api ini asalnya daripada bangunan kayu sahaja tetapi kini telah diganti dengan bangunan batu dan dilengkapi dengan sistem lampu yang memenuhi piawai antarabangsa. Kos pembinaannya lebih daripada sejuta ringgit. Di tepi rumah api ada lorong denai menuju ke Tok Keramat Lela dan medan tinjau Pulau Intan. Laluan denai daripada batu telah dibina oleh Jabatan Perhilitan Melaka. Disebabkan faktor-faktor keselamatan, rumah api ini tidak dibuka kepada orang ramai. 

## Spesifikasi
* Kedudukan: garis lintang 2.24º utara dan 101.51º timur.
* Tinggi dari aras laut: 118 meter. 
* Tinggi bangunan: Tinggi bangunan 24 meter. 
* Bilangan tangga: 66 menuju ke rumah api. 
* Sudut penglihatan: 23 batu nautika. 
* Ciri-ciri lampu: PJ(8) 15 saat. 
* Jarak dari pintu masuk ke rumah api Cape Ricahardo: 870 meter. Pintu masuk terletak berdekatan dengan Ilham Resort.

## Rujukan
Amerika Selatan

**Amerika Selatan** ialah benua keseluruhannya di Hemisfera Barat dan kebanyakannya di Hemisfera Selatan, dengan bahagian lebih kecil di Hemisfera Utara. Ia juga boleh digambarkan sebagai subrantau selatan bagi benua Amerika. 

## Senarai negara

## Nota

## Rujukan
### Petikan

### Rujukan umum dan dipetik

* 
* 
* 
* 

## Pautan luar

* 
*  
* South America's Ancient Civilisations at the National Geographic Society
* The Columbia Gazetteer of the World Online Columbia University Press
*
Kompleks Sejarah Pasir Salak

**Kompleks Sejarah Pasir Salak** ialah sebuah kompleks sejarah di Pasir Salak, Perak Tengah, Perak, Malaysia. 

Ianya dibina tahun 1990 atas inisiatif Tan Seri Ramli Ngah Talib, Menteri Besar Perak ketika itu. 

Kompleks ini dirasmikan oleh Raja Nazrin Shah pada 26 Mei 1990.

Kompleks ini dibina di Pasir Salak kerana di sinilah mula tumpahnya darah pejuang-pejuang Malaysia menentang penjajah British.

Perang Perak bermula da terjadi di sini pada tahun 1875 selepas setahun Sultan Perak setuju menerima nasihat Residen British. 

Residen British yang pertama di Perak ialah J.W.W. Birch yang buta jiwa Melayu, tuli kepada bahasa Melayu dan naif dengan budi bahasa.

Oleh itu Jabatan Muzium dan Antikuiti telah bersetuju membaiki struktur bangunan sedia ada dan menambah bangunan-bangunan kekal lain. Bangunan sedia yang ada di sana ialah Masjid Pasir Salak, kubu pertahanan, tiga buah rumah kutai dan tebing sungai.

suntingan ejaan dan tatabahasa terkini. by Hafizi.Izni

## Bahan sejarah di Kompleks Sejarah Pasir Salak
# Rumah Dato' Maharaja Lela (Di bawah pengawasan Jabatan Muzium Malaysia)
# Tugu Peringatan Pahlawan Perak  
# Kubur Si Putum 
# Kubu Dato’ Maharaja Lela (Di bawah pengawasan Jabatan Warisan)
# Tugu Lela Rentaka I dan II 
# Pentas Belotah
# Balai Penghulu (bukan di dalam kawasan/seliaan Kompleks Sejarah Pasir Salak)
# Tapak Birch Dibunuh 
# Sampan Perak 
# Rumah Kutai I 
# Masjid Pasir Salak (bukan di dalam kawasan/seliaan Kompleks Sejarah Pasir Salak) 
# Perahu Naga 
# Rumah Kutai II 
# Rumah Kutai Anjang Pelita (bukan di dalam kawasan/seliaan Kompleks Sejarah Pasir Salak)
# Terowong Sejarah (pameran berbentuk diorama bertemakan perjuangan patriotisme dan nasionalisme serta Galeri Keris)
# Sekolah Tok Pelita (bukan di dalam kawasan/seliaan Kompleks Sejarah Pasir Salak)
# Tugu Peringatan Birch
# Galeri Sejarah (Galeri Menteri-Menteri Besar Perak)

## Balai Pameran mempamerkan
# Sejarah Peristiwa Pasir Salak
# Senjata (Keris, Golok, Pedang, Senapang dan lain-lain)
# Alat-Alat Pengangkutan.
# Perabot Rumah.
# Alat-Alat Tembaga.
# Pakaian.
# Peralatan Pertanian.
# Tekatan.
# Diorama.

## Pautan luar

*Kompleks Sejarah Pasir Salak
Pasir Salak

**Pasir Salak** merupakan sebuah mukim dan kawasan bersejarah yang terletak di tepi Sungai Perak, Perak Tengah, Perak, Malaysia. Di seberang sungai terletaknya pekan Kampung Gajah. Di belakang Pasir Salak terletaknya jelapang padi Seberang Perak. Kini Pasir Salak berbangga dengan adanya Kompleks Sejarah Pasir Salak.

## Jalan perhubungan
Sebelum tahun 1980, ramai penduduk kampung di tepian Sungai Perak terpaksa menaiki bot penampang berenjin untuk pergi ke bandar Teluk Intan. Sebelum tahun 1987, penduduk Pasir Salak terpaksa naik bot penampang kayuhan tangan untuk pergi ke Kampung Gajah yang terletak di seberang sungai. Sehingga 2005, Pasir Salak masih lagi merupakan sebuah kampung tradisional Melayu beridentitikan rumah kutai dan rumah limas negeri Perak. 

Pada tahun 1987, sebuah jambatan telah dibina antara Kampung Gajah dengan Pasir Salak. Sejak itu perkhidmatan bot penambang telah ditutup, bekalan air dibekalkan ke merata kampung dan jalan tar dibina ke semua hujung kampung.

## Kebangkitan Nasionalisme
Pasir Salak sinonim dengan sejarah kebangkitan orang Melayu menentang penjajah British yang  memandai-mandai mengutip cukai mengikut peraturan mereka. Lantaran itu Dato' Maharaja Lela Pandak Lam bingkas bangun menjulang keris apabila Sultan Abdulah iaitu Sultan Perak  pada tahun 1874 yang curiga, kesal dan 'terlajak' dengan Perjanjian Pangkor yang ditandatangani di  dalam HMS Pluto di Pulau Pangkor.

## Parlimen Pasir Salak
Nama Pasir Salak diangkat menjadi 'Parlimen Pasir Salak' pada tahun 1980 ketika pilihan raya diadakan. Sebelum itu Parlimen Pasir Salak dikenali dengan nama Parlimen Hilir Perak. Pada tahun itu Dato Megat Junid Megat Ayob dari Kampung Padang menjadi calon parti Barisan Nasional. Sementara Tan Seri Ramli Ngah Talib bertanding di Dewan undangan Negeri Perak kawasan Kampung Gajah.

## Asal-usul nama
Nama Pasir Salak berasal dari  pasir di tepi sungai Perak yang dipenuhi kulit buah salak. Salak ialah sejenis buah, kulitnya berwarna coklat, isi agak putih dan pokoknya seperti Pokok Nipah. 

Sungai merupakan nadi kehidupan  masyarakat di tepi sungai sebagaimana penduduk Pasir Salak. Di sungai inilah penduduk kampung menyara  hidup dengan menjadi nelayan sungai, bot penambang, menghanyutkan  buluh dan balak, mengangkut buah durian dan lain-lain buah-buahan ke Teluk Intan.  

Sungai Perak yang jernih jauh dari pencemaran air lombong bijih timah yang amat-amat keruh. Maka  banyaklah pokok salak tumbuh liar dan sesetengahnya ditanam.

## Pentadbiran
Pentadbiran Kampung Gajah masih lagi bersifat kampung walaupun Perang Perak telah lama berlalu. Pasir Salak  juga merupakan sebuah mukim. Salah seorang penghulu yang terkenal ialah Dato Maharaja Lela.

Terdapat beberapa kampung dalam mukim Pasir Salak iaitu:
# Kampung Pasir Salak
# Kampung Selat Pulau
# Kampung Biak
# Kampung Kepala Pulau
# Kampung Kandang
Carrie Underwood

**Carrie Marie Underwood** (dilahirkan 10 Mac 1983 di Checotah, Oklahoma) adalah seorang penyanyi Amerika Syarikat yang telah menjadi bintang popular melalui pertandingan American Idol sebagai pemenang musim ke-4.
Bukit Tuan Syeikh

Bukit Tuan Syeikh ialah sebuah kawasan yang terletak kira-kira 3 kilometer dari bandar Port Dickson, Negeri Sembilan . Kawasan ini sempena nama seorang keturunan Arab.

Didapati sekumpulan orang Arab tinggal di sini pada tahun 1950-an. Mereka menjalankan perniagaan dan kegiatan keagamaan. Orang Arab dapat diterima dengan mudah oleh masyarakat Melayu kerana mereka seagama dengan orang Melayu. Taraf orang Arab biasanya dipandang lebih tinggi. Dalam sastera Melayu, orang Arab di Malaysia dipanggil DKA atau Darah Keturunan Arab. Datuk Onn Jaafar juga dikaitkan dengan DKA, tetapi sebenarnya beliau berketurunan Turki.
Dusun Tua

**Dusun Tua** ialah sebuah perkampungan Melayu yang paling tua, terletak di mukim Hulu Langat, Selangor. Perkampungan ini dikenali ramai kerana adanya pusat latihan belia di sana. Belia-belia dan IKBN Dusun Tua mengambil bahagian dalam perarakan Hari Kemerdekaan di Dataran Merdeka pada 31 Ogos setiap tahun.

## Asal nama
Dusun Tua bermaksud kebun buah-buahan yang telah lama ditanam. Memang Dusun Tua membekalkan  banyak   buah-buahan yang  berkualiti terutama sekali durian ,  rambutan dan langsat. 

## Panduan jalan
Jika anda dari Kuala Lumpur menuju ke Kajang, selepas Cheras Sentral (dulu dikenali sebagai Plaza Phoenix), anda perlu membelok ke sebelah kiri di Pekan Batu 9 selepas tol Batu 9. Teruskan perjalanan ke arah Sungai Congkak. Anda akan temui Pekan Batu 14 dan Institut Kemahiran Tinggi Belia Negara (IKTBN) sebelum berjumpa Pekan Batu 18. IKTBN tersebut terletak di Dusun Tua. Jadi, anda telah tiba di Dusun Tua. Selepas itu anda akan berjumpa dengan Kampung Dusun Tua. Jika anda teruskan perjalanan, anda akan terus ke Sungai Congkak dan Pangsun.

## Keistimewaan
Istimewanya Dusun Tua ialah adanya :
* Institut Kemahiran Tinggi Belia Negara Dusun Tua (IKTBN)
* Kolam Air Panas Dusun Tua
* Air Terjun Sungai Congkak
* Buah-buahan yang enak dan lazat seperti manggis dan duku terutama sekali durian.

Di Pekan Batu 14, ada simpang menuju ke Semenyih, Ampang dan ke Kuala Lumpur. Jadi jika anda menghadapi kesesakan jalan raya di Jalan Cheras-Kajang (menuju ke Kuala Lmpur), bolehlah anda mengambil jalan pintas ini. Anda akan jumpa kawasan bukit yang berbelok-belok, Menara Tinjau dan mungkin juga ada kabus pada waktu subuh. Kini, Lebuhraya SUKE Fasa 1 telah pun dibuka secara percuma selama 1 bulan bermula 16 September 2022.
Kampung Gunung Mesah

Kampung Gunung Mesah terletak di Gopeng, Perak. Kampung ini terletak di tepi jalan utama dari Gopeng ke Kampar. 

Gunung Mesah  merupakan bukit batu kapur  yang mewujudkan gua-gua batu kapur yang cantik, indah dan menawan. Terbentuk statagtik dan stalagmit d dalam  gua. Namun  begitu  gua-gua di Gunung Mesah belum lagi dimajukan kecuali Gua Tempurung, juga di Gopeng, Perak.

Kampung Gunung Mesah ini diduduki oleh orang Melayu. Ramai daripada mereka berketurunan Rawa, iaitu nama sebuah kawasan di Sumatera, Indonesia.

"Istilah Rawa merujuk kepada satu etnik suku bangsa Melayu daripada perkataan Rao – sebuah kacamatan di dalam Kabupaten Pasaman di Sumatera Barat. Negeri Rao di sebelah utara berjiran dengan Tapanuli yang didiami Mandailing manakala di sebelah Selatan bersempadan dengan Sumatera Barat yang majoriti penduduknya; Minangkabau. Di sebelah barat Rao ialah Selat Mentawai dan timur pula bersempadan dengan Riau. Perkataan Rawa hanya popular di Makkah dan Malaysia. Ia kurang dikenali di Rao. Wan Mohd Shaghir Abdullah (Utusan Malaysia: 19.3.2007) berpendapat bahawa istilah Rawa di Malaysia bermula daripada Haji Abdullah Nordin al-Rawi yang mengasaskan syarikat percetakan dan penerbit Persama Press tahun 1921 di Lebuh Aceh, Pulau Pinang. Anak beliau bernama Haji Yusuf bin Abdullah tersohor dengan gelaran Yusuf Rawa (1922-2000) yang pernah menjadi wakil Malaysia ke Pertubuhan Bangsa-bangsa Bersatu (PBB), sebagai duta ke Iran, Iraq, Afghanistan dan Turki. Pada asalnya disebut ar-Rawi mengikut istilah Arab yang bermaksud dibangsakan kepada ”Rao” tetapi lama kelamaan menjadi ar-Rawa yang menunjukkan asal seseorang itu iaitu dari Negeri Rao di Sumatera. Namun demikian, tidak terdapat dalam sejarah yang menceritakan orang-orang Rawa yang menuntut atau menetap di lain-lain negeri atau negara menggunakan perkataan Rawa atau Rawi dicantumkan pada akhiran nama mereka. Penggunaannya juga dianggarkan bermula di sekitar awal abad ke-19 khususnya sewaktu aktiviti pengajian Islam sedang berkembang pesat di Makkah. Juga tidak dapat dipastikan penggunaan ar-Rawa pada akhir nama itu seseorang itu bermula di Tanah Melayu atau Makkah. Walau bagaimanapun, mengikut catatan sejarah terdapat seorang syeikh terakhir di Makkah di kalangan orang Rawa bernama Syeikh Jamal Rawa yang menggunakan perkataan tersebut". 

Menurut Ketua Kampung, Kampung Gunung Mesah mendapat namanya daripada peristiwa kehilangan seorang ibu dan anaknya di Gunung Mesah. Cerita bermula ketika Mesah pergi ke gunung untuk mencari kayu api, tetapi Mesah tidak pulang-pulang hingga hari bertukar malam membuatkan ibunya risau lalu mencari Mesah keesokan harinya. Ibu Mesah mencarinya ke kaki gunung tetapi tidak juga bertemu dengan Mesah. Keesokan harinya, penduduk kampung mendengar cerita kehilangan dua beranak itu. Lalu, berusahalah mereka mencari kedua beranak itu. Walau bagaimanapun usaha mereka tidak berhasil. Mereka juga tidak pasti sama ada dua beranak itu masih hidup ataupun telah meninggal dunia, ada juga yang beranggapan mereka telah diculik oleh orang bunian. Semenjak peristiwa itu, kampung ini dikenali dengan nama Kampung Gunung Mesah.

## Rujukan
Perang Perak

**Perang Perak** merujuk kepada peperangan antara rakyat negeri Perak menentang tentera penjajah British pada tahun 1875. Rakyat negeri Perak tidak dapat menerima sistem pentadbiran baru yang baru diperkenalkan iaitu sistem Residen British. Rakyat negeri Perak marah dengan dengan sistem Residen  ini kerana kesetiaan mereka berubah daripada seorang raja kepada seorang asing iaitu JWW Birch.

Pemimpin utama peperangan ini ialah Dato Maharaja Lela  yang bertempat di Pasir Salak. Ketika itu Pasir Salak,  Kampung Gajah, Teluk Intan dan Sungai Perak merupakan kawasan yang ramai penduduk dan  penting.

Peperangan ini mendapat lampu hijau daripada sultan Perak ketika itu iaitu Sultan Abdulah. Sultan  Abdullah tersilap tafsir akan makna 'nasihat' seorang Residen. Dalam  istilah dan pemahaman bahasa Melayu, nasihat tidaklah wajib dituruti. Tetapi  Sir Andrew Clarke  memberi konotasi berbeza, iaitu nasihat  mestilah dipatuhi. Ini adalah bahasa diplomasi dengan seorang raja.
Gunung Air Terang

**Gunung Air Terang** adalah sebuah gunung yang terletak di daerah Momunu, regensi Buol/Tolitoli, pulau Sulawesi, Indonesia. Tingginya 1,463 meter.